*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*85. számú előterjesztés*

Bátaszék Város Önkormányzata Képviselő-testületének 2017. április 26-án,

16,00 órakor megtartandó ülésére

*Beszámoló a helyi autóbusz-közlekedésre kötött közszolgáltatási szerződés 2016.évi teljesítéséről*

|  |
| --- |
| **Előterjesztő:** Dél- Dunántúli Közlekedési Központ    **Készítette:** közszolgáltató    **Törvényességi ellenőrzést végezte:** -----  **Tárgyalja:**  PG Bizottság: 2017. 04. 25. |

**Tisztelt Képviselő-testület!**

A képviselő-testület a 2014. novemberi ülésén hagyta jóvá a Gemenc Volán Zrt.-vel (Szekszárd, Tartsay u. 4.), autóbusszal végzett menetrendszerinti személyszállítás elvégzésére kötendő közszolgáltatási szerződést *2015. január 1-től 2019. december 31-ig* terjedő időre. A megkötött közszolgáltatási szerződés IX. fejezete szerint ***„A város helyi közlekedése ellátásának teljesítményi adatteljesítéséről szóló beszámolót a Szolgáltató évente, a tárgyévet követően április 15-ig elkészíti és megküldi az Önkormányzat részére.”***

A közszolgáltatást végző Dél-Dunántúli Közlekedési Központ ezen kötelezettségének eleget téve beszámolóját megküldte részünkre.

A korábbi évektől eltérően az idei évben a közszolgáltató a beszámoló elfogadása mellett kéri a veszteség megtérítéséről szóló testületi döntés meghozatalát a tervezett fizetési határidő meghatározásával a közszolgáltatási szerződés (továbbiakban: Szerződés) VII. fejezetében foglaltakra hivatkozással. A veszteség összege a beszámoló szerint 2016-ban: 710 e Ft

A Szerződés VII. fejezet 2. bekezdése rendelkezik a személyszállítási szolgáltatás teljesítéséért fizetendő díj összegéről. Ugyanezen fejezet 5. bekezdése szerint a Szolgáltató negyedévente, a negyedévet követő hónap 10-ig küldi meg az időszak elszámolását az Önkormányzat részére. Az Önkormányzat 10 napon belül köteles az elszámolást véleményezni, arról a Szolgáltatót tájékoztatni. A Szerződés VII. fejezet 6-7. bekezdése alapján, ha a bevétel a költségeket nem fedezi, a Szolgáltató a költségek megtérítésére a különbözetről számlát nyújt be az Önkormányzat részére, ha meghaladja a költségeket, a többlet a következő időszakra kerül átvitelre. A Felek évente, a tárgyévet követő január 31-ig készítenek végelszámolást.

Önkormányzatunk a 2016.-os év vonatkozásában valamennyi negyedéves elszámolást elfogadta, és a számlákat kifizette.

Álláspontunk szerint Önkormányzatunka közszolgáltatási szerződésből eredő fizetési kötelezettségét a 2016-os évben teljesítette, a veszteség megtérítésére a közszolgáltatási szerződésben nem vállalt kötelezettséget.

Javasolom az alábbi határozati javaslattal a beszámoló elfogadását.

**H a t á r o z a t i j a v a s l a t :**

**Beszámoló a helyi autóbusz-közlekedésre kötött közszolgáltatási szerződés 2016. évi teljesítésére**

Bátaszék Város Önkormányzatának Képviselő-testülete a Gemenc Volán Zrt.-vel (Szekszárd, Tartsay u. 4.), autóbusszal végzett menetrendszerinti személyszállítás elvégzésére kötött közszolgáltatási szerződés IX. fejezetében foglaltakra figyelemmel, a közszolgáltatás 2016. évi teljesítéséről szóló szolgáltatói beszámolót elfogadja.

*Határidő:* 2017. május 5.

*Felelős:* Kondriczné dr.Varga Erzsébet jegyző

(a határozat megküldéséért)

*Határozatról értesül:* Dél-Dunántúli Közlekedési Központ

irattár